b'\n_START_ARTICLE_\nDen liberale internasjonale\n_START_PARAGRAPH_\nDen liberale internasjonale er en internasjonal paraplyorganisasjon for liberale politiske parti. Den ble grunnlagt i 1947 i Oxford med m\xc3\xa5lsetning \xc3\xa5 styrke liberalt demokrati internasjonalt p\xc3\xa5 bekostning for totalitarisme, fascisme og kommunisme. Hovedkvarteret er i London. I Norge er partiet Venstre med i Den liberale internasjonale._NEWLINE_Id\xc3\xa9er som medlemspartiene i Den liberale internasjonale har til felles er menneskerettigheter, frie og rettferdige valg og flerpartidemokrati, sosial rettferdighet, toleranse, markeds\xc3\xb8konomi, fri handel, b\xc3\xa6rekraftig utvikling og internasjonal solidaritet. Hvilke ideer v\xc3\xa6rt enkelt medlemsparti vektlegger mest varierer. De grunnleggende prinsippene til organisasjonen er beskrevet i Oxford Manifestet. B\xc3\xa5de liberalistiske og sosialliberale parti er med, fra Danmark er b\xc3\xa5de Venstre og Radikale Venstre medlemmer. Siden 2009 er presidenten det nederlandske parlamentsmedlemmet Hans van Baalen. Generalsekret\xc3\xa6r er makedonske Emil Kirjas._NEWLINE_Ungdomsorganisasjonen som blant annet Unge Venstre og Liberale Studenter i Norge er medlem av, heter International Federation of Liberal Youth.'